# data[].attributes.headline
Το στρατιωτικό όραμα

# data[].attributes.subject
Το στρατιωτικό όραμα

# data[].attributes.body
Γνώριζε καλά ο Ρήγας πως χωρίς τη στρατιωτική νίκη δεν θα αποκτιόταν η ελευθερία. Γι' αυτό στο στρατηγικό σχέδιο της επανάστασής του εκτός από την ενθάρρυνση και εμψύχωση των σκλαβωμένων, περιλάμβανε και την ένοπλη στρατιωτική επιχείρηση. Για να απαλλαγεί η Ελλάδα από τον Οθωμανικό ζυγό δεν αρκούσαν η «υπεροχή στις γνώσεις» των Ελλήνων. Ο Ρήγας υποστήριζε πως ήταν απαραίτητος ο ένοπλος επαναστατικός αγώνας, άποψη που ακολούθησε αργότερα και ο Αλέξανδρος Υψηλάντης.
Ο Ρήγας στήριζε την επανάστασή του στις ντόπιες, γηγενείς δυνάμεις των σκλαβωμένων κι όχι στη βοήθεια των μεγάλων Δυνάμεων της εποχής του. Πουθενά στα έργα του, στον Θούριο, στο Σύνταγμα ο Ρήγας δεν απευθύνει έκκληση στις ξένες δυνάμεις για βοήθεια. Γνώριζε ότι οι ξένες δυνάμεις ενδιαφέρονται για τα συμφέροντά τους κι όχι για τα συμφέροντα των σκλαβωμένων.

# data[].attributes.body
Ο Θούριος είναι πατριωτικός ύμνος, τον οποίο έγραψε ο Ρήγας το 1797 και τραγουδούσε σε συγκεντρώσεις, με σκοπό να ξεσηκώσει τους Έλληνες. Αποτελεί το τρίτο μέρος του επαναστατικού πολιτικού φυλλαδίου του Νέα Πολιτική Διοίκησις των κατοίκων της Ρούμελης της Μικράς Ασίας των Μεσογείων Νήσων και της Βλαχομπογδανίας. Πρόκειται για έμμετρο κείμενο με πολλά στοιχεία αφηγηματικότητας, μέσω του οποίου ο Ρήγας αποβλέπει να μεταφέρει και να καταστήσει κατανοητές τις αφηρημένες ιδέες των «Δικαίων του Ανθρώπου» και της «Νομοθετικής Πράξεως». Για να τιτλοφορήσει το κείμενο αυτό επιλέγει το αρχαιοελληνικό θούριο, ορμητικός, μαινόμενος, πολεμικός, για να προσδιορίσει την ψυχική διάθεση που επιδιώκει να καλλιεργήσει με αυτό. Στην επιλογή του τίτλου του επαναστατικού ύμνου διαφαίνεται η εσωτερική συνάφεια του έργου του με το ιδεολογικό κλίμα του επαναστατικού κλασικισμού της εποχής του.

# data[].attributes.headline
Άποψη του Βελεστίνου, της γενέτειρας του Ρήγα

# data[].attributes.subject
Άποψη του Βελεστίνου, της γενέτειρας του Ρήγα

# data[].attributes.headline
Το σχολείο του Ρήγα

# data[].attributes.subject
Το σχολείο του Ρήγα

# data[].attributes.attachment_link.title
Το σχολείο της Ζαγοράς

# data[].attributes.headline
Επιγραφή στο σχολείο του Ρήγα

# data[].attributes.subject
Επιγραφή στο σχολείο του Ρήγα

# data[].attributes.headline
Το σπίτι του Ρήγα στη Βιέννη

# data[].attributes.subject
Το σπίτι του Ρήγα στη Βιέννη

# data[].attributes.attachment_link.title
σπιτι στη Βιέννη

# data[].attributes.headline
Το εσωτερικό του πύργου Neboisa

# data[].attributes.subject
Το εσωτερικό του πύργου Neboisa

# data[].attributes.attachment_link.title
Νεμπόισσα μέσα

# data[].attributes.attachment_link.title
Ρήγας-Βελεστινλής

# data[].attributes.headline
Φυσικής Απάνθισμα

# data[].attributes.subject
Φυσικής Απάνθισμα

# data[].attributes.body
«Όποιος ελεύθερα συλλογάται, συλλογάται καλά.»

«Ας καταβάλουν ευμενώς έκαστος έρανον ό,τι βούλεται, οπού, βοηθούμενον πανταχόθεν, να αναλάβη το πεπτωκός Ελληνικόν Γένος.»

«Οι άνθρωποι δεν αμαρτάνουν, αν ερευνούν το αποτέλεσμα και τον λόγον Του (του Δημιουργού).»

«Πάντοτε επισφαλείς αι επίνοιαι και των πλέον σοφών ανθρώπων.»

# data[].attributes.attachment_link.title
αρχείο λήψης (1)

# data[].attributes.body
Άλλωστε κι εμείς τα ίδια περίπου θέλαμε. ελευθερία, εθνική ανεξαρτησία και σωστή διοίκηση με καθεστώς δημοκρατικό.

«Πάρε να μάθεις τι γίνεται στον κόσμο, μορφώσου, δες πώς σκέφτονται οι ελεύθεροι άνθρωποι, σκέψου, σκέψου, βάλε το μυαλό σου να δουλέψει, δε γίνεται πάντα να υπακούς σ’ όλη σου τη ζωή»

Δεν έχουν όλοι οι άνθρωποι την ίδια δύναμη ψυχής να παίξουν το κεφάλι τους για μια ιδέα.

Το μόνο που ποθούσα ήταν η απελευθέρωση της πατρίδας μου.

Ήταν τέτοια η λαχτάρα μας για λευτεριά, που μεθούσαμε με τα ίδια μας τα όνειρα.

Η αξία του ανθρώπου μετριέται με όσα αφήνει πίσω του κι η κληρονομιά που εμείς αφήνουμε είναι η μεγάλη αγάπη μας για την ελευθερία, αγάπη ως τη θυσία.

Αρκετό σπόρο έσπειρα, ο καρπός δε θ’ αργήσει.

# data[].attributes.body
1757: Γεννιέται ο Ρήγας από εύπορους γονείς στο Βελεστίνο της Θεσσαλίας. Το επώνυμο του πατέρα του ήταν Κυριαζής ή Κυρίτσης. Εκεί έλαβε την εγκύκλιο παιδεία του. Η μόρφωσή του συμπληρώθηκε σε κάποιο από τα ακμάζοντα χωριά του Πηλίου, όπως στη Ζαγορά και στα Αμπελάκια.

1774: Τη χρονιά αυτή, ίσως και αργότερα, ο Ρήγας αναχωρεί για την Κωνσταντινούπολη, για την αξιοποίηση των ευκαιριών που του προσφέρονται για ανώτερες σπουδές, γλωσσομάθεια και επαγγελματική αποκατάσταση. Εκεί μαθαίνει γαλλικά, γερμανικά και ιταλικά.

1782-1785: Προσφέρει τις υπηρεσίες του ως γραμματικός στον Αλέξανδρο Υψηλάντη.

1786: Ακολουθεί τον Αλ. Υψηλάντη, όταν ο τελευταίος διορίζεται οσποδάρος (= ηγεμόνας) της Μολδαβίας. Την ίδια χρονιά εγκαταλείπει το Ιάσιο και εγκαθίσταται στο Βουκουρέστι. Την ίδια εποχή γνωρίζει τον πασά του Βιδινίου, Οσμάν Πασβάνογλου, ο οποίος στη συνέχεια στασιάζει εναντίον του σουλτάνου. Στη δεκαετία του 1780 ο Ρήγας δέχεται την πνευματική επιρροή σημαντικών προσωπικοτήτων, όπως του Δ. Καταρτζή και του Ιώσηπου Μοισιόδακα και γνωρίζει προσωπικότητες, όπως τους συγγραφείς της Νεωτερικής Γεωγραφίας, Γρ. Κωνσταντά και Δ. Φιλιππίδη, τον Παν. Κοδρικά, τον Νεοφ. Δούκα κ.ά.

1790: Πηγαίνει στη Βιέννη για πρώτη φορά, όπου διαμένει για έξι μήνες. Εκεί εκδίδει τις μεταφράσεις δύο έργων, το Σχολείον των Ντελικάτων Εραστών και το Φυσικής απάνθισμα. Παράλληλα, προετοιμάζει τη μετάφραση του έργου Esprit des Lois   του Montesquieu.

1791: Τον Ιανουάριο αυτού του έτους επιστρέφει στο Βουκουρέστι.

1796: Επιστρέφει στη Βιέννη. Σε φιλικό σπίτι τραγουδά τον Θούριο. Το ίδιο έτος εκδίδει την επιπεδογραφία της Κων/λεως, η οποία στην πραγματικότητα  αποτέλεσε το πρώτο φύλλο της Χάρτας.

1797: Κορυφώνεται ο εκδοτικός πυρετός: εκδίδει τη Μεγάλη Χάρτα της Ελλάδος, τη Νέα Χάρτα της Βλαχίας, τη Γενική Χάρτα της Μολδαβίας, τη Χαλκογραφία του Μεγάλου Αλεξάνδρου, το Ηθικός τρίπους που τύπωσαν οι αδερφοί Πούλιοι σε έναν τόμο και περιέχει τρία μεταφρασμένα έργα: το ιταλικό έμμετρο Ολύμπια του Metastasio, το γαλλικό διήγημα Βοσκοπούλα των Άλπεω ν και το γερμανικό ειδύλλιο Πρώτος ναύτης. Την ίδια χρονιά εκδίδονται ο α’ και δ’ τόμος του Περιήγησις του νέου Αναχάρσιδος του J. Barthelemy, καθώς και η Νέα Πολιτική Διοίκησις σε 3000 αντίτυπα, και το Στρατιωτικόν εγκόλπιον σε 1000 αντίτυπα. Μετά από προδοσία του Δημήτρη Οικονόμου, που παρέλαβε το επαναστατικό υλικό αντί του συντρόφου του Ρήγα, Αντώνιου Κορωνιού, και ενώ ο Ρήγας βρίσκεται  στην Τεργέστη, συλλαμβάνεται σε ξενοδοχείο, που είχε καταλύσει μαζί με τον Περραιβό (19 Δεκεμβρίου). Σκόπευε την ίδια εκείνη ημέρα να επισκεφθεί τον Γάλλο πρόξενο της πόλης Μπρεσέ, από τον οποίο θα ζητούσε προστασία, αλλά δεν πρόλαβε. Ακολούθως, ο Ρήγας υποβλήθηκε σε ανάκριση που διήρκεσε περίπου ένα 10ήμερο, με την ολοκλήρωση της οποίας θα οδηγούνταν σιδηροδέσμιος στη Βιέννη, κατόπιν εντολής του αστυνομικού διοικητή της. Ο Ρήγας αποπειράται να αυτοκτονήσει.

1798: Μεταφέρεται στη Βιέννη. Οι αυστριακές αρχές γνωρίζοντας τη συνωμοτική δραστηριότητα του Ρήγα και των συντρόφων του, ύστερα από ανακρίσεις και βασανισμούς, τους εκδίδει στον Τούρκο διοικητή του Βελιγραδίου. Μετά από φυλάκιση σαράντα ημερών στον πύργο Neboisa, στις 24 Ιουνίου 1798, ο Ρήγας Βελεστινλής μαζί με τους άλλους επτά συντρόφους του στραγγαλίστηκαν και τα πτώματά τους ρίχτηκαν στον Δούναβη. Οι Οθωμανικές αρχές διέδωσαν πως οι κρατούμενοι απέδρασαν.

# data[].attributes.headline
Η ζωή του Ρήγα Βελεστινλή από το αρχείο της ΕΡΤ

# data[].attributes.subject
Η ζωή του Ρήγα Βελεστινλή από το αρχείο της ΕΡΤ

# data[].attributes.attachment_link.readable_text
Ιστορικοί και μελετητές του έργου του ΡΗΓΑ ΦΕΡΑΙΟΥ σκιαγραφούν το πορτρέτο αυτού του οραματιστή της ελευθερίας και αποτιμούν την προσφορά του στο απελευθερωτικό κίνημα κατά της οθωμανικής κυριαρχίας.

# data[].attributes.attachment_link.description
0000007916 Ιστορικοί και μελετητές του έργου του ΡΗΓΑ ΦΕΡΑΙΟΥ σκιαγραφούν το πορτρέτο αυτού του οραματιστή της ελευθερίας και αποτιμούν την προσφορά του στο απελευθερωτικό κίνημα κατά της οθωμανικής κυριαρχίας. Πλήρης Τεκμηρίωση Κωδικός Τεκμηρίου 0000007916 Τύπος ψηφιακού αρχείου Βίντεο Τίτλος ΡΗΓΑΣ ΒΕΛΕΣΤΙΝΛΗΣ Χρονολογία Παραγωγής 1999 Ημερομηνία Πρώτης Προβολής Σκοπός ΕΠΙΜΟΡΦΩΣΗ Είδος ΜΟΝΟΘΕΜΑΤΙΚΟ / ΟΧΙ-ΜΥΘΟΠΛΑΣΙΑ Χαρακτηρισμός ΑΥΤΟΤΕΛΕΣ [...]

# data[].attributes.body
«Ως πότε παλληκάρια, να ζώμεν στα στενά μονάχοι, σαν λιοντάρια, στες ράχες, στα βουνά;», στίχ. 1-2

«Καλλιό ΄ναι μιας ώρας ελεύθερη ζωή παρά σαράντα χρόνια σκλαβιά και φυλακή», στίχ. 7-8

«Τί σ' ωφελεί αν ζήσης και είσαι στη σκλαβιά; στοχάσου πως σε ψένουν καθ' ώραν στη φωτιά», στίχ. 9-10

«Συμβούλους προκομένους, με πατριωτισμό, να βάλωμεν εις όλα να δίνουν ορισμόν», στίχ. 23-24

«Οι Νόμοι νάν' ο πρώτος και μόνος οδηγός», στίχ. 25

«Κ' η αναρχία ομοιάζει την σκλαβιά», στίχ. 27

«Στην γνώμη των τυράννων να μην ελθώ ποτέ. Μήτε να τους δουλεύω,  μήτε να πλανηθώ εις τα ταξίματά τους, για να παραδοθώ», στίχ. 33-35

«Για την Πατρίδα όλοι νά 'χωμεν μια καρδιά», στίχ. 42

«Στην πίστιν του καθένας ελεύθερος να ζη», στίχ. 43

«Για την Ελευθερίαν να ζώσωμεν σπαθί, πως είμασθ' αντρειωμένοι, παντού να ξακουσθή», στίχ. 47-48

«Ως πότ' οφφικιάλιος (αξιωματούχος) σε ξένους βασιλείς; έλα να γίνης στύλος δικής σου της φυλής», στίχ. 55-56

«Κάλλιο για την πατρίδα κανένας να χαθή ή να κρεμάση φούντα για ξένον στο σπαθί», στίχ. 57-58

«Καιρός είν' της Πατρίδος ν' ακούστε τη λαλιά», στίχ. 80

«Σας κράζη η Ελλάδα, σας θέλει, σας πονεί ζητά την συνδρομήν σας με μητρικήν φωνή», στίχ. 85-86

«Με μια καρδίαν όλοι, μια γνώμην, μια ψυχή, κτυπάτε του Τυράννου την ρίζαν, να χαθή», στίχ. 105-106

«Πως οι προπάτορές μας ωρμούσαν σαν θεριά για την ελευθερίαν πηδούσαν στη φωτιά», στίχ. 117-118

«Να σφάξωμεν τους λύκους, που τον ζυγόν βαστούν και Χριστιανούς και Τούρκους σκληρά τους τυραννούν», στίχ. 121-122

«Εις την δικαιοσύνην να σκύψη ο εχθρός», στίχ. 124

# data[].attributes.headline
Τα Δίκαια του Ανθρώπου

# data[].attributes.subject
Τα Δίκαια του Ανθρώπου

# data[].attributes.body
«Όλοι οι άνθρωποι, Χριστιανοί και Τούρκοι, κατά φυσικόν λόγον είναι ίσοι», άρθρο 3

«Ο Νόμος είναι ο αυτός δια το πταίσμα και αμετάβλητος, ήγουν δεν παιδεύεται ο πλούσιος ολιγώτερον και ο πτωχός περισσότερον δια το αυτό σφάλμα, αλλ' ίσια-ίσια», άρθρο 3

«Ο Νόμος είναι εκείνη η ελευθέρα απόφασις, οπού με την συγκατάθεσιν όλου του λαού έγινεν», άρθρο 4

«Η Ελευθερία είναι εκείνη η δύναμις οπού έχει ο άνθρωπος εις το κάμη όλον εκείνο, οπού δεν βλάπτει εις τα δίκαια των γειτόνων του», άρθρο 6

«Το ηθικόν σύνορον της Ελευθερίας είναι τούτο το ρητόν: Μη κάμης εις τον άλλον εκείνο οπού δεν θέλεις να σε κάμουν», άρθρο 6

«Το δίκαιον του να φανερώνωμεν την γνώμην μας και τους συλλογισμούς μας, τόσον με την τυπογραφίαν, όσον και με άλλον τρόπον δεν είναι εμποδισμένον», άρθρο 7

«Ο Νόμος έχει χρέος να διαφεντεύη την κοινήν ελευθερίαν όλου του έθνους και εκείνην του κάθε ανθρώπου», άρθρο 9

«Όλοι χωρίς εξαίρεσιν έχουν χρέος να ηξεύρουν γράμματα», άρθρο 22

«Εκ των γραμμάτων γεννάται η προκοπή με την οποίαν λάμπουν τα ελεύθερα έθνη», άρθρο 22

«Η Πατρίς έχει να καταστήση σχολεία εις όλα τα χωρία δια τα αρσενικά και θηλυκά παιδία», άρθρο 22

«Όλον το έθνος αδικείται, όταν αδικείται ένας μόνος πολίτης». Τα Δίκαια του ανθρώπου», άρθρο 23

«Κανένας δεν έχει το δίκαιον να στοχάζεται τον εαυτόν του απαραβίαστον περισσότερον από τους άλλους», άρθρο 31

«Κανένας δεν αντιστέκεται, όταν ηξεύρη πως θε να λάβη το δίκαιον με την συνδρομήν του Νόμου», άρθρο 33

«Όταν η διοίκησις βιάζη, αθετή, καταφρονή τα δίκαια του λαού και δεν εισακούη τα παράπονά του, το να κάμη ο λαός ή κάθε μέρος του λαού επανάστασιν, να αρπάζη τα άρματα και να τιμωρή τους τυράννους του, είναι το πλέον ιερόν από όλα τα δίκαιά του και το πλέον απαραίτητον από όλα τα χρέη του», άρθρο 35

# data[].attributes.body
«Παρασταίνει όλον το ΄Έθνος το πλήθος του λαού, το οποίον είναι ως θεμέλιον της εθνικής παραστήσεως και όχι μόνον οι πλούσιοι και οι προεστοί», άρθρο 21

«Κανένας πολίτης δεν εξαιρείται από την τιμίαν υποχρέωσιν τού να συνεισφέρη κατά την δύναμιν και τα πλούτη του τα εις δημοσίας ανάγκας δοσίματα»,άρθρο 101

«Η γενική δύναμις της Δημοκρατίας συνίσταται εις ολόκληρον το έθνος», άρθρο 107

«Οι ΄Έλληνες...δέχονται όλους τους αδικημένους ξένους και όλους τους εξωρισμένους από την πατρίδα των δι' αιτίαν της Ελευθερίας», άρθρο 120

«Οι Έλληνες...απαρνούνται και δεν δίδουν υποδοχήν και περιποίησιν εις τους Τυράννους», άρθρο 120

«Οι ΄Έλληνες...δεν κάνουν ποτέ ειρήνην με ένα εχθρόν, οπού κατακρατεί τον ελληνικόν τόπον», άρθρο 121

# data[].attributes.attachment_link.title
Το-σχέδιο-Συντάγματος-του-Ρήγα-1

# data[].attributes.headline
Ο Ρήγας και ο Κοραής ανασηκώνουν την Ελλάδα. Αλληγορική εικόνα που σκοπό είχε να υπογραμμίσει τη συμβολή των δύο διαφωτιστών στην αναγέννηση του ελληνισμού.

# data[].attributes.subject
Ο Ρήγας και ο Κοραής ανασηκώνουν την Ελλάδα. Αλληγορική εικόνα που σκοπό είχε να υπογραμμίσει τη συμβολή των δύο διαφωτιστών στην αναγέννηση του ελληνισμού.

# data[].attributes.headline
Η Χάρτα του 

# data[].attributes.body
Η Χάρτα του Ρήγα ή Χάρτα της Ελλάδος είναι μεγάλων διαστάσεων χάρτης που απεικονίζει τον ελλαδικό χώρο και την ευρύτερη περιοχή της Βαλκανικής χερσονήσου νότια του Δούναβη. Πρόκειται για ένα από τα πιο σημαντικά έργα του Νεοελληνικού Διαφωτισμού και το πιο σημαντικό δείγμα της ελληνικής χαρτογραφίας της προεπαναστατικής περιόδου. Αποτελείται από δώδεκα φύλλα, διαστάσεων το καθένα περίπου 50Χ70 εκ. και τυπώθηκε το 1796-97 στη Βιέννη. Η Χάρτα περιλαμβάνει επιπλέον δέκα επιπεδογραφίες (τοπογραφικά σχέδια) αρχαίων πόλεων, 162 αρχαία και μεσαιωνικά νομίσματα, έναν κατάλογο σοφών και ηγεμόνων της περιοχής και ποικίλες συμβολικές παραστάσεις και σχόλια που αντλούνται από την ελληνική ιστορία και μυθολογία.

# data[].attributes.attachment_link.title
Η Χάρτα του Ρήγα

# data[].attributes.headline
Μια άλλη εκδοχή του ίδιου θέματος από ανώνυμο καλλιτέχνη

# data[].attributes.subject
Μια άλλη εκδοχή του ίδιου θέματος από ανώνυμο καλλιτέχνη

# data[].attributes.attachment_link.title
ρήγας κοραής

# data[].attributes.headline
Ο Pήγας Φεραίος ψάλλει τον «Θούριο» του Aγώνα. Aντίγραφο μιας από τις σκηνές της Eλληνικής Eπανάστασης του Peter von Hess (1792-1871), με τις οποίες ο Λουδοβίκος Α΄ της Bαυαρίας (1825-1848) διακόσμησε τα ανάκτορα του Mονάχου.

# data[].attributes.subject
Ο Pήγας Φεραίος ψάλλει τον «Θούριο» του Aγώνα. Aντίγραφο μιας από τις σκηνές της Eλληνικής Eπανάστασης του Peter von Hess (1792-1871), με τις οποίες ο Λουδοβίκος Α΄ της Bαυαρίας (1825-1848) διακόσμησε τα ανάκτορα του Mονάχου.

# data[].attributes.headline
Μυταράς Δημήτρης, "Ρήγας Φεραίος"

# data[].attributes.subject
Μυταράς Δημήτρης, "Ρήγας Φεραίος"

# data[].attributes.headline
"Ο Ρήγας δεσμώτης"

# data[].attributes.subject
"Ο Ρήγας δεσμώτης"

# data[].attributes.body
Ελαιογραφία του Κωνσταντίνου Παχή σε μουσαμά
Εθνική Πινακοθήκη-Μουσείου Αλεξάνδρου Σούτσου
Συλλογή Ιδρύματος Ε. Κουτλίδη

# data[].attributes.headline
Φώτης Κόντογλου, "Ο Ρήγας Φεραίος ανάμεσα στον Οδυσσέα Ανδρούτσο και τον Αθανάσιο Διάκο", 1939, Δημαρχείο Αθήνας.

# data[].attributes.subject
Φώτης Κόντογλου, "Ο Ρήγας Φεραίος ανάμεσα στον Οδυσσέα Ανδρούτσο και τον Αθανάσιο Διάκο", 1939, Δημαρχείο Αθήνας.

# data[].attributes.body
Τμήμα από την τοιχογραφία της αίθουσας Κόντογλου στο
Δημαρχείο της Αθήνας, όπου ο Ρήγας εικονίζεται ανάμεσα στον Οδυσσέα Ανδρούτσο και τον Αθανάσιο Διάκο

# data[].attributes.attachment_link.title
Ο Ρήγας με τον Αθανασιο Διάκο

# data[].attributes.headline
Νίκος Εγγονόπουλος, Ο προπάππος Περραιβός με το κεφάλι του Ρήγα Φεραίου 

# data[].attributes.subject
Νίκος Εγγονόπουλος, Ο προπάππος Περραιβός με το κεφάλι του Ρήγα Φεραίου 

# data[].attributes.body
Λάδι σε μουσαμά, 1956, Πινακοθήκη Ε. Αβέρωφ-Μέτσοβο.

# data[].attributes.body
Ο κοιμὠμενος λέων

# data[].attributes.attachment_link.title
800px-Κοιμώμενος_Λέων_-_Χάρτα_του_Ρήγα_-_1797_-_Φύλλο_1

# data[].attributes.headline
4ο φύλλο της Χάρτας

# data[].attributes.subject
4ο φύλλο της Χάρτας

# data[].attributes.body
Ιδιαίτερη αναφορά πρέπει να κάνουμε στην παράσταση της θεάς Επιστήμης, που αποτελεί την πιο επιβλητική μορφή της Χάρτα του Ρήγα η οποία υπάρχει και στο πρότυπό του, στον χάρτη του Delesile. Κρατά το κηρύκειο και τη δάφνη και έχει στο δεξί της πόδι ένα ανοιχτό βιβλίο με γεωμετρικά σχήματα. Ο Ρήγας προσθέτει στο άλλο πόδι ένα βιβλίο με το κείμενο του Ομήρου, θέλοντας να τονίσει την πνευματική ισορροπία ανάμεσα στη θεωρητική και πρακτική γνώση. Κάτω από την παράσταση την Επιστήμης υπάρχει η παράσταση της πάλης του γυμνόποδα Ηρακλή με ξύλινο ρόπαλο, σύμβολο της ελληνικής πνευματικής δύναμης, με την έφιππο Αμαζόνα, που κρατά τσακισμένο διπλό πέλεκυ, σύμβολο της ασιατικής δύναμης. Με αυτή την παράσταση ο Ρήγας προσέφερε ένα μήνυμα αισιοδοξίας, όπως ο ίδιος ερμηνεύει στον πίνακα "Εξήγησις των σημείων της Χάρτας" στο τρίτο φύλλο: αν οι σκλαβωμένοι πορευτούν βάσει των αρετών του Ηρακλή, βάσει δηλ. της αποφασιστικότητας, της αφοσίωσης στα ιδεώδη, της πίστης στο καθήκον και της υπεράσπισης του δικαίου, σίγουρα θα είναι νικητές κατά της σουλτανικής τυραννίας.
Το ρόπαλο του Ηρακλή έχει συμβολική δύναμη ανά τους αιώνες. Πρώτα ήταν η περσική με σύμβολο τον διπλό πέλεκυ και μετέπειτα η οθωμανική με την ημισέληνο. Έτσι η ελληνική δύναμη που συμβολίζεται, αντιπαλεύει ανά τους αιώνες με τον βαρβαρισμό.

# data[].attributes.attachment_link.title
300px-Χάρτα_του_Ρήγα,_Κύρια_παράσταση_και_τίτλος,_1797

# data[].attributes.attachment_link.title
Επτά Ημέρες_Ρήγας

# data[].attributes.headline
"Ο Ρήγας στη φυλακή" Χαλκογραφία του Ουμβέρτου Αργυρού

# data[].attributes.subject
"Ο Ρήγας στη φυλακή" Χαλκογραφία του Ουμβέρτου Αργυρού

# data[].attributes.attachment_link.title
Ο Ρήγας στη φυλακή

# data[].attributes.headline
"Ο Ρήγας πλαισιωμένος συμβολικά από τον Αδ. Κοραή και τον Αλ. Υψηλάντη", Λαϊκή λιθογραφία

# data[].attributes.subject
"Ο Ρήγας πλαισιωμένος συμβολικά από τον Αδ. Κοραή και τον Αλ. Υψηλάντη", Λαϊκή λιθογραφία

# data[].attributes.attachment_link.title
ρηγας κοραης υψηλαντης

# data[].attributes.headline
Κέρινο ομοίωμα του Ρήγα στο Μουσείο Βρέλλη στα Ιωάννινα

# data[].attributes.subject
Κέρινο ομοίωμα του Ρήγα στο Μουσείο Βρέλλη στα Ιωάννινα

# data[].attributes.attachment_link.title
Κέρινο ομοίωμα

# data[].attributes.headline
Το φθινόπωρο του 179

# data[].attributes.body
Το φθινόπωρο του 1797 ο Ρήγας τυπώνει στη Βιέννη το εξής έργο: "Επαναστατικό Μανιφέστο ή Νέα Πολιτική Διοίκησις των κατοίκων της Ρούμελης, της Μικράς Ασίας, των Μεσογείων Νήσων και της Βλαχομπογδανίας". Περιλάμβανε τέσσερα κείμενα:
1. Επαναστατική Προκήρυξις, Υπέρ των Νόμων και της Πατρίδος
2. Τα Δίκαια του Ανθρώπου (σε 35 άρθρα)
3. Το Σύνταγμα της Ελληνικής Δημοκρατίας (σε 124 άρθρα)
4. Θούριος

# data[].attributes.headline
"Τα Επαναστατικά" 

# data[].attributes.subject
"Τα Επαναστατικά" 

# data[].attributes.body
Έκδοση Επιστημονικής Εταιρείας Μελέτης Φερών-Βελεστίνου-Ρήγα, Αθήνα 1994, 1997, 1998

# data[].attributes.attachment_link.title
επαναστατικά

# data[].attributes.headline
Η σημαία του Ρήγα

# data[].attributes.subject
Η σημαία του Ρήγα

# data[].attributes.attachment_link.title
η σημαια του ρηγα

# data[].attributes.headline
Το πολιτικό όραμα

# data[].attributes.subject
Το πολιτικό όραμα

# data[].attributes.body
Το στρατηγικό σχέδιο της επανάστασης του Ρήγα δεν σταματούσε στην προετοιμασία και στην έκρηξη της επανάστασης, όπως συνήθως συμβαίνει στις εξεγέρσεις. Ο Ρήγας προχωρούσε και στην εδραίωσή της στις περιοχές που θα ελευθέρωνε από την Οθωμανική τυραννία, δημιουργώντας νέο πολιτειακό καθεστώς. Έδινε μεγάλη σημασία στο τι θα γίνει αμέσως μετά τη στρατιωτική νίκη. Πίστευε ότι η αναρχία είναι μορφή τυραννίας, όπως το τονίζει και στο Θούριό του «κι η αναρχία ομοιάζει τη σκλαβιά» (στίχ. 27). Για τον Βαλκανικό χώρο, που θα ελευθερωνόταν, ετοίμασε το Σύνταγμα και τους αντίστοιχους χάρτες του χώρου αυτού, που ήταν πολιτικοί χάρτες με τις αντίστοιχες διαιρέσεις σε επαρχίες και Τοπαρχίες. Γι' αυτό θεωρήθηκε και ένας πολιτικός νους.

# data[].attributes.headline
Ο πολίτης στη δημοκρατία του Ρήγα. Ισότητα, ισονομία και ισοπολιτεία

# data[].attributes.subject
Ο πολίτης στη δημοκρατία του Ρήγα. Ισότητα, ισονομία και ισοπολιτεία

# data[].attributes.body
Ο Ρήγας τονίζει ότι οι δημοκρατικοί πολίτες θα πρέπει να συμμετέχουν ενεργά στα κοινά και να υπερασπίζουν τους δημοκρατικούς θεσμούς, θεωρώντας την υποχρέωση αυτή «το πλέον ιερόν από όλα τα δίκαιά του και το πλέον απαραίτητον από όλα τα χρέη του», από όλες τις υποχρεώσεις τους προς την πατρίδα. Ο Ρήγας προσφέρει κατ' αυτόν τον τρόπο και ένα σημαντικό διαχρονικό μήνυμα, πού είναι επίκαιρο και στις μέρες μας.
Αναγνωρίζει το σεβασμό του κάθε ατόμου και της κάθε ομάδας στο οραματιζόμενο κράτος του. Όλοι οι συν-υπόδουλοι λαοί είναι ίσοι «χωρίς εξαίρεσιν θρησκείας και γλώσσης» όπως τονίζει στο δεύτερο άρθρο του Συντάγματος.

# data[].attributes.headline
"Νέα Πολιτική Διοίκησις"

# data[].attributes.subject
"Νέα Πολιτική Διοίκησις"

# data[].attributes.body
Στη «Νέα Πολιτική Διοίκηση» διακηρύσσονται η ισότητα των πολιτών έναντι των νόμων, η ατομική και εθνική ελευθερία, η ελευθερία έκφρασης των ιδεών, των θρησκευτικών πεποιθήσεων, των συγκεντρώσεων, η ελευθερία του τύπου, η ασφάλεια των πολιτών, το δικαίωμα της ιδιοκτησίας, η κατάργηση της δουλείας, η αντίσταση στη βία και αδικία κ. ά

# data[].attributes.headline
Το Μονόφυλλο

# data[].attributes.body
Το Μονόφυλλο που τύπωσε ο Ρήγας Βελεστινλής το 1797 στη Βιέννη είναι μια χαλκογραφημένη έντυπη εικόνα διαστάσεων 45×29 εκατοστών,που απεικονίζει την προσωπογραφία του Μεγάλου Αλεξάνδρου πλαισιωμένη από πολεμικές σκηνές και προσωπογραφίες των  τεσσάρων στρατηγών του, του Αντίγονου, του Σέλευκου, του Κάσσανδρου και του Πτολεμαίου. Τη χαλκογραφία χάραξε ο Francois Müller με τον οποίο ο Ρήγας συνεργάστηκε για το χαρτογραφικό του έργο που εξέδωσε την ίδια χρονιά. Κυκλοφόρησε σε 1200 αντίτυπα από το τυπογραφείο του Nitsch. Το ένα από τα δυο αντίτυπα, που έχουν μέχρι σήμερα εντοπιστεί στην Ελλάδα, φυλάσσεται στο Εθνικό Ιστορικό Μουσείο της Αθήνας και εκτίθεται στη μόνιμη έκθεσή του.

Το έργο είναι μοναδικό που γράφτηκε και σε άλλη γλώσσα και μάλιστα στη Γαλλική, για να διαβαστεί και από ξένους φιλέλληνες. Ο Ρήγας προέβαλε την εικόνα του Μεγάλου Αλεξάνδρου, τονίζοντας ότι οι Έλληνες πρέπει να βασιστούν στις δικές τους δυνάμεις, για να ελευθερωθούν και να μην ευελπιστούν σε ξένη βοήθεια.

# data[].attributes.attachment_link.title
Ο Θούριος του Ρήγα Φερραίου Βελεστινλή - Νίκος Ξυλούρης -

# data[].attributes.headline
Στο Παράρτημα του Συ

# data[].attributes.body
Στο Παράρτημα του Συντάγματός του ο Ρήγας αναφέρει ότι η σημαία του είναι τρίχρωμη, "το κόκκινον επάνω, το άσπρον εις την μέσην και το μαύρο κάτω", δίνοντας ωστόσο κα τις ερμηνευτικές επεξηγήσεις για τα χρώματα με την δυναμική που εκφράζουν. Επεξηγεί πως το κόκκινο σημαίνει "την αυτεξουσιότητα του Ελληνικού λαού", το δικαίωμά του δηλαδή να αποφασίζει για την πορεία του, για την ελευθερία του. Το άσπρο σημαίνει το δίκαιο της επαναστάσεως των σκλαβωμένων κατά της Τυραννίας. Και το μαύρο σημαίνει την απόφαση των σκλαβωμένων να πολεμήσουν και να πεθάνουν για την ελευθερία τους, "τον υπέρ Πατρίδος και Ελευθερίας ημών θάνατο", που διατυπώθηκε με τις εμβληματικές λέξεις Ελευθερία και Θάνατος.

# data[].attributes.headline
Δευκαλίων κα

# data[].attributes.body
Δευκαλίων και Πύρρα (λεπτομέρεια παράστασης του τίτλου,Φύλλο 4)

# data[].attributes.attachment_link.title
Δευκαλίων_και_Πυρρά_-_Χάρτα_του_Ρήγα,_Τμήμα_4,_1797

# data[].attributes.body
Η μάχη των Πλαταιών, Επιπεδογραφία της εν Σαλαμίνι ναυμαχίας, Αρχαίον ελληνικόν θέατρον.

# data[].attributes.attachment_link.readable_text
×

Προειδοποίηση

JUser: :_load: Αδυναμία φόρτωσης χρήστη με Α/Α (ID): 999

Βαθμολογήστε αυτό το άρθρο

Η πληθωρικότερη μορφή του Νεοελληνικού Διαφωτισμού. Το όραμα του Ρήγα, στοιχεία από τη ζωή, τη δράση και το πλούσιο συγγραφικό του έργο, ξεδιπλώνονται καθώς η θεατρική ομάδα διαβάζει αποσπάσματα από το κατηγορητήριο των αρχών της Βιέννης και την απολογία του Ρήγα και απαγγέλλει το Θούριο, το ''ιερότερο άσμα της φυλής μας'' κατά τον Τερτσέτη.

ΟΡΟΙ ΧΡΗΣΗΣ Η χρήση του οπτικοαουστικού υλικού της Εκπαιδευτικής Τηλεόρασης υπόκειται στις διατάξεις των ελληνικών και διεθνών νόμων, στις επιταγές του εθιμικού δικαίου, καθώς επίσης και στην υποχρέωση σεβασμού των χρηστών ηθών. Το οπτικοαουστικό υλικό διατίθεται στους χρήστες του για αυστηρά εκπαιδευτική ή και προσωπική χρήση και μόνο για σκοπούς εκπαιδευτικούς, καθώς και πληροφόρησης σε εκπαιδευτική βάση. Σε καμία περίπτωση πάντως δεν επιτρέπεται η χρήση του υλικού αυτού για εμπορικούς σκοπούς. Απαγορεύεται η χρήση, αναπαραγωγή ή αναδημοσίευσή του, ολική ή μερική, με οποιοδήποτε άλλο μέσο, ηλεκτρονικό ή έντυπο, χωρίς τη γραπτή άδεια του κατόχου των πνευματικών δικαιωμάτων. Κατ' εξαίρεση επιτρέπεται να χρησιμοποιηθεί το υλικό αυτό με σκοπό τη μελέτη, την ανάλυση ή την πραγματοποίηση διδασκαλίας από τον εκπαιδευτικό, υπό την προϋπόθεση ότι τα στοιχεία που θα αντληθούν δε θα αλλοιωθούν ούτε θα χρησιμοποιηθούν παραπλανητικά, ενώ υφίσταται και η υποχρέωση, σε περίπτωση οποιασδήποτε χρήσης, να αναφέρεται ο δικαιούχος των πνευματικών δικαιωμάτων του υλικού. Το σύνολο των δικαιωμάτων της πνευματικής ιδιοκτησίας του οπτικοαουστικού υλικού της Διεύθυνσης Εκπαιδευτικής Ραδιοτηλεόρασης ανήκει αποκλειστικά στο ΥΠΑΙΘΠΑ και προστατεύεται από το νόμο.

# data[].attributes.attachment_link.title
Ρήγας Φεραίος

# data[].attributes.attachment_link.description
× Προειδοποίηση JUser: :_load: Αδυναμία φόρτωσης χρήστη με Α/Α (ID): 999 Βαθμολογήστε αυτό το άρθρο Η πληθωρικότερη μορφή του Νεοελληνικού Διαφωτισμού. Το όραμα του Ρήγα, στοιχεία από τη ζωή, τη δράση και το πλούσιο συγγραφικό του έργο, ξεδιπλώνονται καθώς η θεατρική ομάδα διαβάζει αποσπάσματα από το κατηγορητήριο των αρχών της Βιέννης και την απολογία του Ρήγα και απαγγέλλει το Θούριο, το ''ιερότερο άσμα της φυλής μας'' κατά τον Τερτσέτη.

# data[].attributes.body
ΕΞΑΡΧΟΣ Γ. (2017), Ο βάρδος της ελληνικής ελευθερίας και δημοκρατίας. Αθήνα

ΚΑΡΑΜΠΕΡΟΠΟΥΛΟΣ Δ. (2007)Άπαντα τα έργα του Ρήγα Βελεστινλή, Αθήνα

ΚΑΡΑΜΠΕΡΟΠΟΥΛΟΣ Δ. (2014)

Μηνύματα και διδάγματα του Ρήγα Βελεστινλή μέσα από τα έργα του. Αθήνα

ΚΑΡΑΜΠΕΡΟΠΟΥΛΟΣ Δ. (2017)

Ο Ρήγας Βελεστινλής και το στρατηγικό σχέδιο της επανάστασής του. Αθήνα

# data[].attributes.headline
Διαδικτυακές

# data[].attributes.subject
Διαδικτυακές

# data[].attributes.body
https://www.onassis.org/el/whats-on/hack-map-rigas-feraios-charta

http://www.karaberopoulos.gr

https://edutv.minedu.gov.gr/index.php/istoria-2/rigas-feraios

https://www.kathimerini.gr/k/sunday-edition/807583/rigas-velestinlis/

https://www.greek-language.gr/digitalResources/literature/education/greek_history/index.html#1